
Ehitusloa väljastamine

1. ASJAOLUD JA MENETLUSE KÄIK

Läbivaatamiseks laekus kruntide omanikult ehitusloa taotlus Vestervalli tn 3,5,7 ning Peterburi mnt 1 krundile radiatsiooni kontrollseadmete vundamentide ning elektrikaabelliini ehitamiseks, koos seadusega ettenähtud korras kooskõlastatud ehitusprojektiga ning riigilõivu maksekorraldusega

Ehitusprojekti kooskõlastasid ning kiitsid märkuseta heaks võrkude valdajad, Riigi Infosüsteemide Arenduskeskus, Riigi Kinnisvara AS, Ida-Eesti Päästekeskus, Muinsuskaitseamet, Keskkonnaamet. Narva Linnavalitsuse Linnavara- ja Majandusamet kooskõlasta ehitusprojekti tingimusega: enne elektrimontaažitööde algust sirgeks seada Vestevralli tn ja Peterburi mnt ristmikul kaks viltuvajunud  posti ja tugevdada postide vundamendid või asendada nimetatud postid uute vastu. Alternatiivina võib läbi vaadata õhukaabliliinide paigaldamise II variant ja nimelt: pärast viltuvajunud postide sirgeks seadmist, seoses olemasolevate Peterburi mnt (Koidula tn poolt ) välisvalgustuse postide ülekoormatusega, kaaluda õhukaabliliinide üleviimist tänava vastaspoolele (Hermani Linnuse poole) koos täiendavate postide paigaldamisega. Arhitektuuri- ja Linnaplaneerimise Amet kooskõlastas projekti tingimusega täita Linnavara-ja Majandusameti kooskõlastuse tingimused.
Ehitusprojekti kooseisus puudub ehitustööde korraldamise projekt. Krundi omaniku esindaja teatas, et ehitustööde korraldamise projekti lepingukohaselt teeb ehitusettevõtja.

2.    ÕIGUSLIKUD ALUSED

2.1. Kohaliku omavalitsuse korralduse seadus § 30 lõike 1 punkt 2 kohaselt valla- või linnavalitsus lahendab ja korraldab kohaliku elu küsimusi, mis volikogu määruste või otsustega või valla või linna põhimäärusega on pandud täitmiseks valitsusele.

2.2.Narva linna ehitusmääruse §24  lg 4, 5 kohaselt koostab ehitusjärelevalveosakond haldusakti eelnõu ehitusloa väljastamise või sellest keeldumise kohta ning esitab selle Linnavalitsusele kinnitamiseks;
2.6. Ehitusseaduse § 23 lõike 2 punktide 1, 2 ja 3 kohaselt ehitusloa saamiseks tuleb esitada ehitusloa taotlus, ehitusprojekt, mis vastab ehitusloa taotlemisel ehitusprojektile esitatavatele nõuetele ja on koostatud või kontrollitud käesoleva seaduse §-s 47 nimetatud projekteerimises pädeva või kontrollitud käesoleva seaduse §-s 47 nimetatud ehitusprojektide ekspertiiside tegemises pädeva vastutava spetsialisti poolt ja mis on seadustega ettenähtud juhtudel heaks kiidetud ning tasuda riigilõiv.                                                               2.7. Ehitusseaduse § 24 lõike 2 kohaselt kui ehitusloa taotlemisel esitatud dokumendid on puudulikud, võimaldab ehitusloa väljastaja ehitusloa taotlejal puudused kõrvaldada, määrates selleks taotlejale tähtaja, mis ei või olla lühem kui viis tööpäeva.                                                           
3. OTSUS

 3.1 Väljastada ehitusluba Vestervalli tn 3,5,7 ning Peterburi mnt 1 krundile radiatsiooni kontrollseadmete vundamentide ning elektrikaabelliini ehitamiseks;

3.3. Kohustada Vestervalli tn 3,5,7 ning Peterburi mnt 1 krundi omanikku koos ehitamise alustamise teatisega esitama ehituloa väljastajale NL Linnavara- ja Majandusametiga kooskõlastatud   punktis 1 nimetatud viltuvajunud välisvalgustuse postide sirgeks seadmise lahendus ning ehitustööde korraldamise projekt. 

4. RAKENDUSSÄTTED

4.1. Käesolev korraldus jõustub seadusega ettenähtud korras.

 4.2. Käesolevat korraldust on võimalik vaidlustada Tartu Halduskohtu Jõhvi  kohtumajas 30 päeva jooksul arvates korralduse teatavakstegemisest.  

